erhwenkuo/poetry-chinese-zhtw huggingface dataset:
漢陰吊崔員外墳
作者：戎昱（唐）

遠別望有歸，葉落望春暉。所痛泉路人，一去無還期。荒墳遺漢陰，墳樹啼子規。存沒抱冤滯，孤魂意何依。豈無骨肉親，豈無深相知。曝露不復問，高名亦何為。相攜慟君罷，春日空遲遲。
題槿花
作者：戎昱（唐）

自用金錢買槿栽，二年方始得花開。鮮紅未許佳人見，蝴蝶爭知早到來。
題宋玉亭
作者：戎昱（唐）

宋玉亭前悲暮秋，陽臺路上雨初收。應緣此處人多別，松竹蕭蕭也帶愁。
過東平軍
作者：戎昱（唐）

畫角初鳴殘照微，營營鞍馬往來稀。相逢士卒皆垂淚，八座朝天何日歸。
送辰州鄭使君
作者：戎昱（唐）

誰人不譴謫，君去獨堪傷。長子家無弟，慈親老在堂。驚魂隨驛吏，冒暑向炎方。未到猿啼處，參差已斷腸。
江上柳送人
作者：戎昱（唐）

江柳斷腸色，黃絲垂未齊。人看幾重恨，鳥入一枝低。鄉淚正堪落，與君又解攜。相思萬裡道，春去夕陽西。
湘南曲
作者：戎昱（唐）

虞帝南遊不復還，翠蛾幽怨水雲間。昨夜月明湘浦宿，閨中珂佩度空山。
桂州西山登高上陸大夫
作者：戎昱（唐）

登高上山上，高處更堪愁。野菊他鄉酒，蘆花滿眼秋。風煙連楚郡，兄弟客荊州。早晚朝天去，親隨定遠侯。
寄鄭煉師
作者：戎昱（唐）

平生金石友，淪落向辰州。已是二年客，那堪終日愁。尺書渾不寄，兩鬢計應秋。今夜相思月，情人南海頭。
八月十五日
作者：戎昱（唐）

憶昔千秋節，歡娛萬國同。今來六親遠，此日一悲風。年少逢胡亂，時平似夢中。梨園幾人在，應是涕無窮。
徵人歸鄉
作者：戎昱（唐）

三月江城柳絮飛，五年遊客送人歸。故將別淚和鄉淚，今日闌幹濕汝衣。
駱家亭子納涼
作者：戎昱（唐）

江湖思渺然，不離國門前。折葦魚沈藻，攀藤鳥出煙。生衣宜水竹，小酒入詩篇。莫怪侵星坐，神清不欲眠。
逢隴西故人憶關中舍弟
作者：戎昱（唐）

莫話邊庭事，心摧不欲聞。數年家隴地，舍弟歿胡軍。每念支離苦，常嗟骨肉分。急難何日見，遙哭隴西雲。
秋夜梁十三廳事
作者：戎昱（唐）

今來秋已暮，還恐未成歸。夢裡家仍遠，愁中葉又飛。竹聲風度急，燈影月來微。得見梁夫子，心源有所依。
成都暮雨秋
作者：戎昱（唐）

九月龜城暮，愁人閉草堂。地卑多雨潤，天暖少秋霜。縱欲傾新酒，其如憶故鄉。不知更漏意，惟向客邊長。
酬梁二十
作者：戎昱（唐）

渚宮無限客，相見獨相親。長路皆同病，無言似一身。歲寒唯愛竹，憔悴不堪春。細與知音說，攻文恐誤人。
花下宴送鄭煉師
作者：戎昱（唐）

愁裡惜春深，聞幽即共尋。貴看花柳色，圖放別離心。客醉花能笑，詩成花伴吟。為君調綠綺，先奏鳳歸林。
秋館雨後得弟兄書即事呈李明府
作者：戎昱（唐）

弟兄書忽到，一夜喜兼愁。空館複聞雨，貧家怯到秋。坐中孤燭暗，窗外數螢流。試以他鄉事，明朝問子遊。
寄梁淑
作者：戎昱（唐）

長憶江頭執別時，論文未有不相思。雁過經秋無尺素，悔學秦人南避地，武陵原上又徵師。
送張秀才之長沙
作者：戎昱（唐）

君向長沙去，長沙僕舊諳。雖之桂嶺北，終是闕庭南。山靄生朝雨，江煙作夕嵐。松醪能醉客，慎勿滯湘潭。
塞下曲
作者：戎昱（唐）

漢將歸來虜塞空，旌旗初下玉關東。高蹄戰馬三千匹，落日平原秋草中。
送僧法和
作者：戎昱（唐）

達士心無滯，他鄉總是家。問經翻貝葉，論法指蓮花。欲契真空義，先開智慧芽。不知飛錫後，何外是恆沙。
送嚴十五郎之長安
作者：戎昱（唐）

送客身為客，思家愴別家。暫收雙眼淚，遙想五陵花。路遠徵車迥，山回劍閣斜。長安君到日，春色未應賒。
冬夜宴梁十三廳
作者：戎昱（唐）

故人能愛客，秉燭會吾曹。家為朋徒罄，心緣翰墨勞。夜寒銷臘酒，霜冷重綈袍。醉臥西窗下，時聞雁響高。
收襄陽城二首
作者：戎昱（唐）

悲風慘慘雨修修，峴北山低草木愁。暗發前軍連夜戰，平明旌旆入襄州。五營飛將擁霜戈，百里僵屍滿濜河。日暮歸來看劍血，將軍卻恨殺人多。
出軍
作者：戎昱（唐）

龍繞旌竿獸滿旗，翻營乍似雪中移。中軍一隊三千騎，儘是並州遊俠兒。
和李尹種葛
作者：戎昱（唐）

弱質人皆棄，唯君手自栽。藟含霜後竹，香惹臘前梅。擬託淩雲勢，須憑接引材。清陰如可惜，黃鳥定飛來。
送零陵妓
作者：戎昱（唐）

寶鈿香蛾翡翠裙，裝成掩泣欲行雲。殷勤好取襄王意，莫向陽臺夢使君。
採蓮曲二首
作者：戎昱（唐）

雖聽採蓮曲，詎識採蓮心。漾楫愛花遠，回船愁浪深。煙生極浦色，日落半江陰。同侶憐波靜，看妝墮玉簪。涔陽女兒花滿頭，毿毿同泛木蘭舟。秋風日暮南湖裡，爭唱菱歌不肯休。
塞上曲
作者：戎昱（唐）

胡風略地燒連山，碎葉孤城未下關。山頭烽子聲聲叫，知是將軍夜獵還。
寂上人禪房
作者：戎昱（唐）

俗塵浮垢閉禪關，百歲身心幾日閑。安得此生同草木，無營長在四時間。
桂州口號
作者：戎昱（唐）

畫角三聲動客愁，曉霜如雪覆江樓。誰道桂林風景暖，到來重著皂貂裘。
紅槿花
作者：戎昱（唐）

花是深紅葉麴塵，不將桃李共爭春。今日驚秋自憐客，折來持贈少年人。
哭黔中薛大夫
作者：戎昱（唐）

亞相何年鎮百蠻，生涯萬事瘴雲間。夜郎城外誰人哭，昨日空餘旌節還。
感春
作者：戎昱（唐）

看花淚盡知春盡，魂斷看花只恨春。名位未沾身欲老，詩書寧救眼前貧。
途中寄李二
作者：戎昱（唐）

楊柳煙含灞岸春，年年攀折為行人。好風若借低枝便，莫遣青絲掃路塵。
寄許煉師
作者：戎昱（唐）

掃石焚香禮碧空，露華偏濕蕊珠宮。如何說得天壇上，萬裡無雲月正中。
下第留辭顧侍郎
作者：戎昱（唐）

綺陌彤彤花照塵，王門侯邸盡朱輪。城南舊有山村路，欲向雲霞覓主人。
題雲公山房
作者：戎昱（唐）

雲公蘭若深山裡，月明松殿微風起。試問空門清淨心，蓮花不著秋潭水。
別離作
作者：戎昱（唐）

手把杏花枝，未曾經別離。黃昏掩門後，寂寞自心知。
九日賈明府見訪
作者：戎昱（唐）

獨掩衡門秋景閑，洛陽才子訪柴關。莫嫌濁酒君須醉，卻笑孟嘉吹帽落，登高何必上龍山。
開元觀陪杜大夫中元日觀樂
作者：戎昱（唐）

今朝歡稱玉京天，況值關東俗理年。舞態疑回紫陽女，落日香塵擁歸騎，□風油幕動高煙。
中秋夜登樓望月寄人
作者：戎昱（唐）

西樓見月似江城，脈脈悠悠倚檻情。萬裡此情同皎潔，知稱玉人臨水見，可憐光彩有餘清。
贈宜陽張使君
作者：戎昱（唐）

暫作宜陽客，深知太守賢。政移千里俗，人戴兩重天。舊郭多新室，閑坡盡闢田。倘令黃霸在，今日恥同年。
移家別樹
作者：戎昱（唐）

千種庭前樹，人移樹不移。看花愁作別，不及未栽時。
成都送嚴十五之江東
作者：戎昱（唐）

江東萬裡外，別後幾淒淒。峽路花應發，津亭柳正齊。酒傾遲日暮，川闊遠天低。心繫征帆上，隨君到剡溪。
送李參軍
作者：戎昱（唐）

好住好住王司戶，珍重珍重李參軍。一東一西如別鶴，別易會難今古事，非是餘今獨與君。
題嚴氏竹亭
作者：戎昱（唐）

子陵棲遁處，堪系野人心。溪水浸山影，嵐煙向竹陰。忘機看白日，留客醉瑤琴。愛此多詩興，歸來步步吟。
送王端公之太原歸覲相公
作者：戎昱（唐）

柱史今何適，西行詠陟岡。也知人惜別，終美雁成行。春雨桃花靜，離尊竹葉香。到時丞相閣，應喜棣華芳。
旅次寄湖南張郎中
作者：戎昱（唐）

寒江近戶漫流聲，竹影臨窗亂月明。歸夢不知湖水闊，夜來還到洛陽城。
晚次荊江
作者：戎昱（唐）

孤舟大江水，水涉無昏曙。雨暗迷津時，雲生望鄉處。漁翁閑自樂，樵客紛多慮。秋色湖上山，歸心日邊樹。徒稱竹箭美，未得楓林趣。向夕垂釣還，吾從落潮去。
同辛兗州巢父虛副端嶽相思獻酬之作因紓歸懷兼呈辛魏二院長楊長寧
作者：戎昱（唐）

暮角發高城，情人坐中起。臨觴不及醉，分散秋風裡。雖有明月期，離心若千里。前歡反惆悵，後會還如此。焉得夜淹留，一回終宴喜。羈遊複牽役，館至重湖水。早晚泛歸舟，吾從數君子。
撫州處士湖泛舟送北迴兩指此南昌縣查溪蘭若別
作者：戎昱（唐）

移樽鋪山曲，祖帳查溪陰。鋪山即遠道，查溪非故林。淒然誦新詩，落淚沾素襟。郡政我何有，別情君獨深。禪庭古樹秋，宿雨清沉沉。揮袂故里遠，悲傷去住心。
耒陽溪夜行
作者：戎昱（唐）

乘夕棹歸舟，緣源二轉幽。月明看嶺樹，風靜聽溪流。嵐氣船間入，霜華衣上浮。猿聲雖此夜，不是別家愁。
桂城早秋
作者：戎昱（唐）

遠客驚秋早，江天夜露新。滿庭惟有月，空館更何人。蔔命知身賤，傷寒舞劍頻。猿啼曾下淚，可是為憂貧。
桂州歲暮
作者：戎昱（唐）

歲暮天涯客，寒窗欲曉時。君恩空自感，鄉思夢先知。重誼人愁別，驚棲鵲戀枝。不堪樓上角，南向海風吹。
宿桂州江亭呈康端公
作者：戎昱（唐）

獨向東亭坐，三更待月開。螢光入竹去，水影過江來。露滴千家靜，年流一葉催。龍鍾萬裡客，正合故人哀。
龜銘
作者：盧仝（唐）

龜，汝靈於人，不靈於身，致網於津。吾靈於身，
梳銘
作者：盧仝（唐）

有發兮朝朝思理，有身兮胡不如是。
小婦吟
作者：盧仝（唐）

小婦欲入門，隈門勻紅妝。大婦出門迎，正頓羅衣裳。門邊兩相見，笑樂不可當。夫子於傍聊斷腸，願言兩相樂，永與同心事我郎。夫子於傍剩欲狂。珠簾風度百花香，翠帳雲屏白玉床。啼鳥休啼花莫笑，
月下寄徐希仁
作者：盧仝（唐）

夜半沙上行，月瑩天心明。沙月浩無際，此中離思生。上天何寥廓，下地何崢嶸。吾道豈已矣，為君傾兕觥。
贈徐希仁石硯別
作者：盧仝（唐）

靈山一片不靈石，手斫成器心所惜。鳳鳥不至池不成，今日贈君離別心，此中至淺造化深。用之可以過珪璧，
有所思
作者：盧仝（唐）

當時我醉美人家，美人顏色嬌如花。今日美人棄我去，翠眉蟬鬢生別離，一望不見心斷絕。心斷絕，幾千里。夢中醉臥巫山雲，覺來淚滴湘江水。湘江兩岸花木深，美人兮美人，不知為暮雨兮為朝雲。相思一夜梅花發，
樓上女兒曲
作者：盧仝（唐）

誰家女兒樓上頭，指揮婢子掛簾鉤。林花撩亂心之愁，相思弦斷情不斷，落花紛紛心欲穿。心欲穿，憑欄幹。相憶柳條綠，相思錦帳寒。直緣感君恩愛一回顧，鶯花爛熳君不來，及至君來花已老。心腸寸斷誰得知，
秋夢行
作者：盧仝（唐）

客行一夜秋風起，客夢南遊渡湘水。湘水泠泠徹底清，長眉入鬢何連娟，肌膚白玉秀且鮮。裴回共詠東方日，殷勤纖手驚破夢，中宵寂寞心淒然。心淒然，腸亦絕。寐不寐兮玉枕寒，夜深夜兮霜似雪。鏡中不見雙翠眉，願此眉兮如此月，千里萬裡光不滅。
自君之出矣
作者：盧仝（唐）

自君之出矣，壁上蜘蛛織。近取見妾心，夜夜無休息。妾有雙玉環，寄君表相憶。環是妾之心，玉是君之德。馳情增悴容，蓄思損精力。玉簟寒淒淒，延想心惻惻。風含霜月明，水泛碧天色。此水有盡時，此情無終極。
走筆謝孟諫議寄新茶
作者：盧仝（唐）

日高丈五睡正濃，軍將打門驚周公。口雲諫議送書信，聞道新年入山裡，蟄蟲驚動春風起。天子須嘗陽羨茶，摘鮮焙芳旋封裹，至精至好且不奢。至尊之餘合王公，碧雲引風吹不斷，白花浮光凝碗麵。一碗喉吻潤，七碗吃不得也，唯覺兩腋習習清風生。蓬萊山，在何處。玉川子，乘此清風欲歸去。山上群仙司下土，
冬行三首
作者：盧仝（唐）

蟲豸臘月皆在蟄，吾獨何乃勞其形。小大無由知天命，自顧不及遭霜葉，旦夕保得同飄零。達生何足雲，長年愛伊洛，決計卜長久。賒買裡仁宅，水竹且小有。賣宅將還資，舊業苦不厚。債家徵利心，餓虎血染口。臘風刀刻肌，遂向東南走。賢哉韓員外，勸我莫強取。憑風謝長者，敢不愧心苟。賃載得估舟，估雜非吾偶。壯色排榻席，別座誇羊酒。落日無精光，啞暝被掣肘。漕石生齒牙，洗灘亂相掫。奔澌嚼篙杖，夾岸雪龍吼。可憐聖明朝，還為喪家狗。通運隔南溟，債利拄北斗。揚州屋舍賤，還債堪了不。此宅貯書籍，地濕憂蠹朽。賈僎舊相識，十年與營守。貧交多變態，僎得君子不。利命子罕言，我誠孔門醜。且貴終焉圖，死免慚狐首。何當歸帝鄉，白雲永相友。不敢唾汴水，汴水入東海。汙泥龍王宮，恐獲不敬罪。不敢蹋汴堤，汴堤連秦宮。蹋盡天子土，饋餫無由通。此言雖太闊，且是臣心腸。野風結陰兵，千里鳴刀槍。海月護羈魄，到曉點孤光。上不事天子，下不識侯王。夜半睡獨覺，爽氣盈心堂。顏子甚年少，孔聖同行藏。我年過顏子，敢道不自強。船人雖奴兵，亦有意智長。問我何所得，樂色填清揚。我報果有為，孔經在衣裳。
常州孟諫議座上聞韓員外職方貶國子博士有感五首
作者：盧仝（唐）

忽見除書到，韓君又學官。死生縱有命，人事始知難。烈火先燒玉，庭蕪不養蘭。山夫與刺史，相對兩巑岏。幹祿無便佞，宜知黜此身。員郎猶小小，國學大頻頻。孤宦心肝直，天王苦死嗔。朝廷無諫議，誰是雪韓人。何事遭朝貶，知何被不容。不如思所自，只欲涕無從。爵服何曾好，荷衣已慣縫。朝官莫相識，歸去老巖松。力小垂垂上，天高又不登。致身唯一己，獲罪則顏朋。祿位埋坑阱，康莊壘劍稜。公卿共惜取，莫遣玉山崩。誰憐野田子，海內一韓侯。左道官雖樂，剛腸得健無。功名生地獄，禮教死天囚。莫言耕種好，須避蒺藜秋。
夏夜聞蚯蚓吟
作者：盧仝（唐）

夏夜雨欲作，傍砌蚯蚓吟。念爾無筋骨，也應天地心。汝無親朋累，汝無名利侵。孤韻似有說，哀怨何其深。泛泛輕薄子，旦夕還謳吟。肝膽異汝輩，熱血徒相侵。
揚州送伯齡過江
作者：盧仝（唐）

伯齡不厭山，山不養伯齡。松顛有樵墮，石上無禾生。不忍六尺軀，遂作東南行。諸侯盡食肉，壯氣吞八紘。不唧溜鈍漢，何由通姓名。夷齊餓死日，武王稱聖明。節義士枉死，何異鴻毛輕。努力事幹謁，我心終不平。
憶金鵝山沈山人二首
作者：盧仝（唐）

君家山頭松樹風，適來入我竹林裡。一片新茶破鼻香，閑來共我說真意，齒下領取真長生。不須服藥求神仙，白日上升應不惡，藥成且輒一丸藥。暫時上天少問天，君愛煉藥藥欲成，我愛煉骨骨已清。試自比校得仙者，夜叉守門晝不啟，夜半醮祭夜半開。夜叉喜歡動關鎖，太上道君蓮花臺，九門隔闊安在哉。嗚呼沈君大藥成，
寄蕭二十三慶中
作者：盧仝（唐）

蕭乎蕭乎，憶蕭者嵩山之盧。盧揚州，蕭歙州。相思過春花，鬢毛生麥秋。千災萬怪天南道，就中南瘴欺北客，憑君數磨犀角吃，我憶君心千百間。千百間君何時還，使我夜夜勞魂魄。
贈金鵝山人沈師魯
作者：盧仝（唐）

金鵝山中客，來到揚州市。買藥床頭一破顏，人皆食穀與五味，獨食太和陰陽氣。浩浩流珠走百關，三日四日五六日，盤礴化元搜萬類。晝飲興酣陶天和，肉眼不識天上書，小儒安敢窺奧秘。昆侖路隔西北天，
歎昨日三首
作者：盧仝（唐）

昨日之日不可追，今日之日須臾期。如此如此複如此，賢名聖行甚辛苦，周公孔子徒自欺。天下薄夫苦耽酒，玉川先生也耽酒。薄夫有錢恣張樂，平生心事消散盡，天上白日悠悠懸。上帝闆闆主何物，日車劫劫西向沒。自古賢聖無奈何，何時出得禁酒國，滿甕釀酒曝背眠。
月蝕詩
作者：盧仝（唐）

東海出明月，清明照毫髮。朱弦初罷彈，金兔正奇絕。三五與二八，此時光滿時。頗奈蝦蟆兒，吞我芳桂枝。我愛明鏡潔，爾乃痕翳之。爾且無六翮，焉得昇天涯。方寸有白刃，無由揚清輝。如何萬裡光，遭爾小物欺。卻吐天漢中，良久素魄微。日月尚如此，人情良可知。
直鉤吟
作者：盧仝（唐）

初歲學釣魚，自謂魚易得。三十持釣竿，一魚釣不得。人鉤曲，我鉤直，哀哉我鉤又無食。文王已沒不復生，
與馬異結交詩
作者：盧仝（唐）

天地日月如等閒，盧仝四十無往還。唯有一片心脾骨，天不容，地不受，日月不敢偷照耀。神農畫八卦，此龍此蛇得死病，神農合藥救死命。天怪神農黨龍蛇，不知元氣元不死，忽聞空中喚馬異。馬異若不是祥瑞，今日仝自仝，異不異，是謂仝不往兮異不至，平生結交若少人，憶君眼前如見君。青雲欲開白日沒，半折半殘壓山谷，盤根蹙節成蛟螭。忽雷霹靂卒風暴雨撼不動，欲動不動千變萬化總是鱗皴皮。此奇怪物不可欺。盧仝見馬異文章，酌得馬異胸中事。風姿骨本恰如此，是不是，寄一字。
感古四首
作者：盧仝（唐）

天生聖明君，必資忠賢臣。舜禹竭股肱，共佐堯為君。四載成地理，七政齊天文。階下蓂莢生，琴上南風燻。輪轉夏殷周，時複猶一人。秦漢事讒巧，魏晉忘機鈞。猜忌相翦滅，爾來迷恩親。以愚保其身，不覺身沉淪。以智理其國，遂為國之賊。苟圖容一身，萬事良可惻。可憐萬乘君，聰明受沉惑。忠良伏草莽，無因施羽翼。日月異又蝕，天地晦如墨。既亢而後求，異哉龍之德。人生何所貴，所貴有終始。昨日盈尺璧，今朝盡瑕棄。蒼蠅點垂棘，巧舌成錦綺。箕子為之奴，比干諫而死。仲尼魯司寇，出走為群婢。假如屈原醒，其奈一國醉。一國醉號呶，一人行清高。便欲激頹波，此事真徒勞。上山逢猛虎，入海逢巨鼇。王者苟不死，腰下魚鱗刀。東海波連天，三度成桑田。高岸高於屋，斯須變溪穀。天地猶尚然，人情難久全。夜半白刃仇，旦來金石堅。蕭綬既解坼，陳印亦棄捐。竭節遇刀割，輸忠遭禍纏。不予衾之眠，信予衾之穿。鏡明不自照，膏潤徒自煎。抱劍長太息，淚墮秋風前。古來不患寡，所患患不均。單醪投長河，三軍盡沉淪。今人異古人，結託唯親賓。毀坼維鵲巢，不行鳲鳩仁。鄙吝不識分，有心佔陽春。鸞鶴日已疏，燕雀日已親。小物無大志，安測棲松筠。恩眷多棄故，物情尚逐新。瓦礫暫拂拭，光掩連城珍。唇吻恣談鑠，黃金同灰塵。蘇秦北遊趙，張祿西入秦。既變嫂叔節，仍擯華陽君。萬世金石交，一餉如浮雲。骨肉且不顧，何況長羈貧。君莫以富貴，輕忽他年少，聽我暫話會稽朱太守。正受凍餓時，索得人家貴傲婦。讀書書史未潤身，不分殺人羽翮成，臨臨沖天婦嫌醜。□□□□□□□。其奈一朝太守振羽儀，鄉關晝行衣錦衣。哀哉舊婦何眉目，乃知愚婦人，妒忌陰毒心。唯救眼底事，不思日月深。等閒取羞死，豈如甘布衾。
雜興
作者：盧仝（唐）

意智未成百不解，見人富貴亦心愛。等閒對酒呼三達，廚中玉饌盈金盤，方丈厭見嫌不餐。飛鷹躍馬實快性，昨朝惆悵不如君，今日悲君不如我。否泰交加無定主，三五圖書舊揣摩，五千道德新規矩。
酬徐公以新文見招
作者：盧仝（唐）

昨夜霜月明，果有清音生。便欲走相和，愁聞寒玉聲。
門箴
作者：盧仝（唐）

貪殘奸酗，狡佞訐愎，身之八殺。背惠，恃己，狎不肖，
孟夫子生生亭賦
作者：盧仝（唐）

玉川子沿孟冬之寒流兮，輟棹上登生生亭。夫子何之兮，予日衰期人生之世斯已矣，爰為今日猶猶岐路之心生。悲夫，南國風濤，魚龍畜伏。予小子戇樸，必不能濟夫子欲。嗟自慚承夫子而不失予兮，傳古道甚分明。予且廣孤目遐齎於天壤兮，庶得外盡萬物變化之幽情。然後慚愧而來歸兮，大息吾躬於夫子之亭。
新荷
作者：李群玉（唐）

田田八九葉，散點綠池初。嫩碧才平水，圓陰已蔽魚。浮萍遮不合，弱荇繞猶疏。增在春波底，芳心卷未舒。
初月二首
作者：李群玉（唐）

灩灩流光淺，娟娟泛露輕。雲間龍爪落，簾上玉鉤明。桂樹枝猶小，仙人影未成。欲為千里別，倚幌獨含情。凝顰立戶前，細魄向娟娟。破鏡徒相問，刀頭恐來年。輕輕搖遠水，脈脈下春煙。別後春江上，隨人何處圓。
石瀦
作者：李群玉（唐）

古岸陶為器，高林盡一焚。焰紅湘浦口，煙濁洞庭雲。迥野煤飛亂，遙空爆響聞。地形穿鑿勢，恐到祝融墳。
雲安
作者：李群玉（唐）

灘惡黃牛吼，城孤白帝秋。水寒巴字急，歌迥竹枝愁。樹暗荊王館，雲昏蜀客舟。瑤姬不可見，行雨在高丘。
石頭城
作者：李群玉（唐）

伯業隨流水，寒蕪上古城。長空橫海色，斷岸落潮聲。八極悲扶拄，五湖來止傾。東南天子氣，掃地入函京。
湖闊
作者：李群玉（唐）

楚色籠青草，秋風洗洞庭。夕霏生水寺，初月盡雲汀。棹響來空闊，漁歌發杳冥。欲浮闌下艇，一到鬥牛星。
失鶴
作者：李群玉（唐）

瑤臺煙霧外，一去不回心。清海蓬壺遠，秋風碧落深。墮翎留片雪，雅操入孤琴。豈是籠中物，雲蘿莫更尋。
臘夜雪霽月彩交光開閣臨軒竟睡不得命家僕吹笙數曲獨引一壺奉寄江陵副使杜中丞
作者：李群玉（唐）

月華臨霽雪，皓彩射貂裘。桂酒寒無醉，銀笙凍不流。懷哉梁苑客，思作剡溪遊。竟夕吟瓊樹，川途恨阻修。
長沙陪裴大夫登北樓
作者：李群玉（唐）

巖嶂隨高步，琴尊奉勝遊。金風吹綠簟，湘水入朱樓。朗抱雲開月，高情鶴見秋。登臨多暇日，非為賦消憂。
登蒲澗寺後二巖三首
作者：李群玉（唐）

五仙騎五羊，何代降茲鄉。澗有堯年韭，山餘禹日糧。樓臺籠海色，草樹發天香。浩嘯波光裡，浮溟興甚長。行盡崎嶇路，驚從汗漫遊。青天豁眼快，碧海醒心秋。便欲尋河漢，因之犯鬥牛。九霄身自致，何必遇浮丘。南溟吞越絕，極望碧鴻蒙。龍渡潮聲裡，雷喧雨氣中。趙佗丘壟滅，馬援鼓鼙空。遐想魚鵬化，開襟九萬風。
早鴻
作者：李群玉（唐）

木落波浪動，南飛聞夜鴻。參差天漢霧，嘹唳月明風。野水蓮莖折，寒泥稻穗空。無令一行侶，相失五湖中。
旅泊
作者：李群玉（唐）

搖落江天裡，飄零倚客舟。短篇才遣悶，小釀不供愁。沙雨潮痕細，林風月影稠。書空閒度日，深擁破貂裘。
半醉
作者：李群玉（唐）

處俗常如病，看花亦似秋。若無時複酒，甯遣鎮長愁。漸覺身非我，都迷蝶與周。何煩五色藥，尊下即丹丘。
晝寐
作者：李群玉（唐）

筠桂晚蕭疏，任人嘲宰予。鳥驚林下夢，風展枕前書。正作莊生蝶，誰知惠子魚。人間無樂事，直擬到華胥。
晚蓮
作者：李群玉（唐）

露冷芳意盡，稀疏空碧荷。殘香隨暮雨，枯蕊墮寒波。楚客罷奇服，吳姬停棹歌。涉江無可寄，幽恨竟如何。
將之番禺留別湖南府幕
作者：李群玉（唐）

本乏煙霞志，那隨鴛鷺遊。一枝仍未定，數粒欲何求。溟漲道途遠，荊吳雲雪愁。會登梅嶺翠，南翥入炎洲。
宵民
作者：李群玉（唐）

大雅無憂怨，宵民有愛憎。魯侯天不遇，臧氏爾何能。慘慘心如虺，營營舌似蠅。誰於銷骨地，一鑒玉壺冰。
吾道
作者：李群玉（唐）

吾道成微哂，時情付絕言。鳳兮衰已盡，犬也吠何繁。輕重憂衡曲，妍媸慮鏡昏。方忻耳目淨，誰到翟公門。
與三山人夜話
作者：李群玉（唐）

靜談雲鶴趣，高會兩三賢。酒思彈琴夜，茶芳向火天。兔裘堆膝暖，鳩杖倚床偏。各厭池籠窄，相看意浩然。
春寒
作者：李群玉（唐）

撥火垂簾夕，將暄向冷天。悶斟壺酒暖，愁聽雨聲眠。處世心悠爾，幹時思索然。春光看已半，明日又藏煙。
廣江驛餞筵留別
作者：李群玉（唐）

別筵欲盡秋，一醉海西樓。夜雨寒潮水，孤燈萬裡舟。酒飛鸚鵡重，歌送鷓鴣愁。惆悵三年客，難期此處遊。
桑落洲
作者：李群玉（唐）

九江寒露夕，微浪北風生。浦嶼漁人火，蒹葭鳧雁聲。頹雲晦廬嶽，微鼓辨湓城。遠憶天邊弟，曾從此路行。
杜門
作者：李群玉（唐）

且詠閒居賦，飛翔去未能。春風花嶼酒，秋雨竹溪燈。世路變陵谷，時情驗友朋。達生書一卷，名利付春冰。
池州封員外郡齋雙鶴丹頂霜翎仙態浮曠罷政之日因呈此章
作者：李群玉（唐）

瀟灑二白鶴，對之高興清。寒溪侶雲水，朱閣伴琴笙。顧慕稻粱惠，超遙江海情。應攜帝鄉去，仙闕看飛鳴。
經費拾遺所居呈封員外
作者：李群玉（唐）

雲臥竟不起，少微空隕光。唯應孔北海，為立鄭公鄉。舊館苔蘚合，幽齋松菊荒。空餘書帶草，日日上階長。
送秦煉師
作者：李群玉（唐）

紫府靜沉沉，松軒思別琴。水流甯有意，雲泛本無心。錦洞桃花遠，青山竹葉深。不因時賣藥，何路更相尋。
湘陰縣送遷客北歸
作者：李群玉（唐）

不須留薏苡，重遣世人疑。瘴染面如檗，愁燻頭似絲。黃梅住雨外，青草過湖時。今日開湯網，冥飛亦未遲。
九日陪崔大夫宴清河亭
作者：李群玉（唐）

玉醴浮金菊，雲亭敞玳筵。晴山低畫浦，斜雁遠書天。謝胱離都日，殷公出守年。不知瑤水宴，誰和白雲篇。
送房處士閒遊
作者：李群玉（唐）

採藥陶貞白，尋山許遠遊。刀圭藏妙用，巖洞契冥搜。花月三江水，琴尊一葉舟。羨君隨野鶴，長揖稻粱愁。
贈花
作者：李群玉（唐）

酒為看花醞，花須趁酒紅。莫令芳樹晚，使我綠尊空。金穀園無主，桃源路不通。縱非乘露折，長短盡隨風。
洞庭風雨二首
作者：李群玉（唐）

面南一片黑，俄起北風顛。浪潑巴陵樹，雷燒鹿角田。魚龍方簸蕩，雲雨正喧闐。想赭君山日，秦皇怒赫然。巨浸吞湘澧，西風忽怒號。水將天共黑，雲與浪爭高。羽化思乘鯉，山漂欲抃鼇。陽烏猶曝翅，真恐濕蟠桃。
臨水薔薇
作者：李群玉（唐）

堪愛複堪傷，無情不久長。浪搖千臉笑，風舞一叢芳。似濯文君錦，如窺漢女妝。所思雲雨外，何處寄馨香。
中秋維舟君山看月二首
作者：李群玉（唐）

汗漫鋪澄碧，朦朧吐玉盤。雨師清滓穢，川後掃波瀾。氣射繁星滅，光籠八表寒。來從雲漲迥，路上碧霄寬。熠耀遊何處，蟾蜍食漸殘。棹翻銀浪急，林映白虹攢。練彩連河曉，冰暉壓樹幹。夜深高不動，天下仰頭看。
桂州經佳人故居琪樹
作者：李群玉（唐）

種樹人何在，攀枝空歎嗟。人無重見日，樹有每年花。滿院雀聲暮，半庭春景斜。東風不知恨，遍地落餘霞。
贈元紱
作者：李群玉（唐）

相逢在總角，與子即同心。隱石那知玉，披沙始遇金。蘭秋香不死，松晚翠方深。各保芳堅性，寧憂霜霰侵。
中秋廣江驛示韋益
作者：李群玉（唐）

莫惜三更坐，難消萬裡情。同看一片月，俱在廣州城。淚逐金波滿，魂隨夜鵲驚。支頤鄉思斷，無語到雞鳴。
九日越臺
作者：李群玉（唐）

旭日高山上，秋天大海隅。黃花羅粔籹，絳實簇茱萸。病久歡情薄，鄉遙客思孤。無心同落帽，天際望歸途。
中秋越臺看月
作者：李群玉（唐）

海雨洗塵埃，月從空碧來。水光籠草樹，練影掛樓臺。皓曜迷鯨目，晶熒失蚌胎。宵分憑檻望，應合見蓬萊。
長沙開元寺昔與故長林許侍禦題松竹聯句
作者：李群玉（唐）

牆陰數行字，懷舊慘傷情。薜荔侵年月，莓苔壓姓名。逝川前後水，浮世短長生。獨立秋風暮，凝顰隔郢城。
傷友
作者：李群玉（唐）

玉棺來九天，鳧舄掩窮泉。蕪沒池塘嶼，淒涼翰墨筵。短期存大夢，舊好委浮煙。我有幽蘭曲，因君遂絕弦。
法性寺六祖戒壇
作者：李群玉（唐）

初地無階級，餘基數尺低。天香開茉莉，梵樹落菩提。驚俗生真性，青蓮出淤泥。何人得心法，衣缽在曹溪。
東湖二首
作者：李群玉（唐）

晚景微雨歇，逍遙湖上亭。波閑魚弄餌，樹靜鳥遺翎。性野難依俗，詩玄自入冥。何繇遂瀟灑，高枕對雲汀。雨氣消殘暑，蒼蒼月欲升。林間風卷簟，欄下水搖燈。迥野垂銀鏡，層巒掛玉繩。重期浮小楫，來摘半湖菱。
湖閣曉晴寄呈從翁二首
作者：李群玉（唐）

嶺日開寒霧，湖光蕩霽華。風烏搖徑柳，水蝶戀幽花。蜀國地西極，吳門天一涯。輕舟欄下去，點點入湘霞。高秋憑遠檻，萬裡看新晴。重霧披天急，千雲觸石輕。湖山四五點，湘雁兩三聲。遙想潘園裡，琴尊興轉清。
同張明府遊漊水亭
作者：李群玉（唐）

草色綠溪晚，梅香生縠文。雲天斂餘霽，水木籠微曛。垂釣坐方嶼，幽禽時一聞。何當五柳下，酌醴吟庭筠。
七月十五夜看月
作者：李群玉（唐）

朦朧南溟月，洶湧出雲濤。下射長鯨眼，遙分玉兔毫。勢來星斗動，路越青冥高。竟夕瞻光彩，昂頭把白醪。
北風
作者：李群玉（唐）

病發幹垂枕，臨風強起梳。蝶飛魂尚弱，蟻鬥體猶虛。瘦骨呻吟後，羸容几杖初。庭幽行藥靜，涼暑翠筠疏。
遊玉芝觀
作者：李群玉（唐）

尋仙向玉清，獨倚雪初晴。木落寒郊迥，煙開疊嶂明。片雲盤鶴影，孤磬雜松聲。且共探玄理，歸途月未生。
中秋夜南樓寄友人
作者：李群玉（唐）

海月出銀浪，湖光射高樓。朗吟無淥酒，賤價買清秋。氣冷魚龍寂，輪高星漢幽。他鄉此夜客，對景餞多愁。
三月五日陪裴大夫泛長沙東湖
作者：李群玉（唐）

上巳餘風景，芳辰集遠坰。彩舟浮滉蕩，繡轂下娉婷。林榭回蔥蒨，笙歌轉杳冥。湖光迷翡翠，草色醉蜻蜓。鳥弄桐花日，魚翻穀雨萍。從今留勝會，誰肯畫蘭亭。
龜
作者：李群玉（唐）

靜養千年壽，重泉自隱居。不應隨跛鱉，寧肯滯凡魚。靈腹唯玄露，芳巢必翠蕖。揚花輸蚌蛤，奔月恨蟾蜍。曳尾辭泥後，支床得水初。冠山期不小，鑄印事寧虛。有志酬毛寶，無心畏豫且。他時清洛汭，會薦帝堯書。
長沙春望寄涔陽故人
作者：李群玉（唐）

清明別後雨晴時，極浦空顰一望眉。湖畔春山煙黯黯，風暖草長愁自醉，行吟無處寄相思。
金塘路中
作者：李群玉（唐）

山連楚越複吳秦，蓬梗何年是住身。黃葉黃花古城路，十口繫心拋不得，每回回首即長顰。
自遣
作者：李群玉（唐）

翻覆升沉百歲中，前途一半已成空。浮生暫寄夢中夢，一壺濁酒暄和景，誰會陶然失馬翁。
送於少監自廣州還紫邏
作者：李群玉（唐）

鳴皋山水似麻源，謝監東還憶故園。海嶠煙霞輕逸翰，明日中書見顏範，始應通籍入金門。
石門韋明府為致東陽潭石鯽鱠
作者：李群玉（唐）

錦鱗銜餌出清漣，暖日江亭動鱠筵。疊雪亂飛消箸底，雋味品流知第一，更勞霜橘助芳鮮。
規公業在淨名得甚深義僕近獲顧長康月宮真影對戴安道所畫文殊走筆此篇以屈瞻禮
作者：李群玉（唐）

五濁之世塵冥冥，達觀棲心於此經。但用須彌藏芥子，今日淨開方丈室，一飛白足到茅亭。
玉真觀
作者：李群玉（唐）

高情帝女慕乘鸞，紺發初簪玉葉冠。秋月無雲生碧落，一自簫聲飛去後，洞宮深掩碧瑤壇。
辱綿州於中丞書信
作者：李群玉（唐）

一緘垂露到雲林，中有孫陽念驥心。萬木自凋山不動，他日縱陪池上酌，已應難到暝猿吟。
送崔使君蕭山禱雨甘澤遽降
作者：李群玉（唐）

謝公一拜敬亭祠，五馬旋歸下散絲。不假土龍呈夭矯，已向為霖報訊息，潁川徵詔是前期。
重經巴丘追感
作者：李群玉（唐）

昔年高接李膺歡，日泛仙舟醉碧瀾。詩句亂隨青草發，今日片帆城下去，秋風回首淚闌幹。
湘陰江亭卻寄友人
作者：李群玉（唐）

湘岸初晴淑景遲，風光正是客愁時。幽花暮落騷人浦，煙波自此扁舟去，小酌文園杳未期。
哭郴州王使君
作者：李群玉（唐）

銀章朱紱照雲驄，六換魚書惠化崇。瑤樹忽傾滄海裡，曾是綺羅筵上客，一來長慟向春風。
九日巴丘楊公臺上宴集
作者：李群玉（唐）

淒淒霜日上高臺，水國秋深客思哀。萬疊銀山寒浪起，江漢路長身不定，菊花三笑旅萍開。
奉和張舍人送秦煉師歸岑公山
作者：李群玉（唐）

仙翁歸臥翠微岑，一夜西風月峽深。松徑定知芳草合，蘭浦蒼蒼春欲暮，落花流水怨離琴。
送陶少府赴選
作者：李群玉（唐）

陶君官興本蕭疏，長傍青山碧水居。久向三茅窮藝術，自是葛洪求藥價，不關梅福戀簪裾。
寄張祜
作者：李群玉（唐）

越水吳山任興行，五湖雲月掛高情。不遊都邑稱平子，如君氣力波瀾地，留取陰何沈範名。
寄長沙許侍禦
作者：李群玉（唐）

三年文會許追隨，和遍南朝雜體詩。未把彩毫還郭璞，今日秋風滿湘浦，只應搔首詠瓊枝。
望月懷友
作者：李群玉（唐）

浮雲卷盡看朣朧，直出滄溟上碧空。盈手水光寒不濕，川路正長難可越，美人千里思何窮。
和吳中丞悼笙妓
作者：李群玉（唐）

麗質仙姿煙逐風，鳳凰聲斷吹臺空。多情草色怨還綠，唯應去抱雲和管，從此長歸阿母宮。
薛侍禦處乞靴
作者：李群玉（唐）

越客南來誇桂麖，良工用意巧縫成。看時共說茱萸皺，日於文苑陪高步，贏得芳塵接武名。
九子坡聞鷓鴣
作者：李群玉（唐）

落照蒼茫秋草明，鷓鴣啼處遠人行。正穿詰曲崎嶇路，此時為爾腸千斷，乞放今宵白髮生。
涼公從叔春祭廣利王廟
作者：李群玉（唐）

龍驤伐鼓下長川，直濟雲濤古廟前。海客斂威驚火旆，從此華夷封域靜，潛燻玉燭奉堯年。
長沙紫極宮雨夜愁坐
作者：李群玉（唐）

獨坐高齋寒擁衾，洞宮臺殿窅沉沉。春燈含思靜相伴，羈棲摧剪平生志，抱膝時為梁甫吟。
送人隱居
作者：李群玉（唐）

棋局茅亭幽澗濱，竹寒江靜遠無人。村梅尚斂風前笑，平生自有煙霞志，久欲拋身狎隱淪。
江樓閑望懷關中親故
作者：李群玉（唐）

搖落江天欲盡秋，遠鴻高送一行愁。音書寂絕秦雲外，風淒日冷江湖晚，駐目寒空獨倚樓。
請告南歸留別同館
作者：李群玉（唐）

一點燈前獨坐身，西風初動帝城砧。不勝庾信鄉關思，應憐一別瀛洲侶，萬裡單飛雲外深。
仙明洲口號
作者：李群玉（唐）

長愛沙洲水竹居，暮江春樹綠陰初。浪翻新月金波淺，二年此處尋佳句，景物常輸楚客書。
送蕭十二校書赴郢州婚姻
作者：李群玉（唐）

蓬萊才子即蕭郎，彩服青書蔔鳳凰。玉佩定催紅粉色，領取和鳴好風景，石城花月送歸鄉。
送隱者歸羅浮
作者：李群玉（唐）

春山杳杳日遲遲，路入雲峰白犬隨。兩卷素書留貰酒，自此塵寰音信斷，山川風月永相思。
獻王中丞時有除拜
作者：李群玉（唐）

登仙望絕李膺舟，從此青蠅點遂稠。半夜劍吹牛鬥動，他日圖勳畫麟閣，定呈肝膽始應休。
哭小女痴兒
作者：李群玉（唐）

平生未省夢熊羆，稚女如花墜曉枝。條蔓縱橫輸葛藟，負爾五年恩愛淚，眼中惟有涸泉知。
醉後贈馮姬
作者：李群玉（唐）

黃昏歌舞促瓊筵，銀燭臺西見小蓮。二寸橫波回慢水，願託襄王雲雨夢，陽臺今夜降神仙。
廣州陪涼公從叔越臺宴集
作者：李群玉（唐）

一徑松梢踏石梯，步窮身在白雲西。日銜赤浪金車沒，玉鉤掛海笙歌合，珠履三千半似泥。
留別馬使君
作者：李群玉（唐）

俱來海上歎煙波，君佩銀魚我觸羅。蜀國才微甘放蕩，唯有管絃知客意，分明吹出感恩多。
將欲南行陪崔八宴海榴亭
作者：李群玉（唐）

朝宴華堂暮未休，幾人偏得謝公留。風傳鼓角霜侵戟，謾誇書劍無歸處，水遠山長步步愁。
湖寺清明夜遣懷
作者：李群玉（唐）

柳暗花香愁不眠，獨憑危檻思淒然。野雲將雨渡微月，餳餐冷酒明年在，未定萍蓬何處邊。
九日
作者：李群玉（唐）

年年羞見菊花開，十度悲秋上楚臺。半嶺殘陽銜樹落，絲管闌珊歸客盡，黃昏獨自詠詩回。
同鄭相並歌姬小飲戲贈
作者：李群玉（唐）

裙拖六幅湘江水，鬢聳巫山一段雲。風格只應天上有，不是相如憐賦客，爭教容易見文君。
秣陵懷古
作者：李群玉（唐）

野花黃葉舊吳宮，六代豪華燭散風，龍虎勢衰佳氣歇，霸業鼎圖人去盡，獨來惆悵水雲中。
黃陵廟
作者：李群玉（唐）

小姑洲北浦雲邊，二女容華自儼然。野廟向江春寂寂，猶似含顰望巡狩，九疑愁斷隔湘川。
送唐侍禦福建省兄
作者：李群玉（唐）

桂枝攀盡賈家才，霄漢春風棣萼開。世掌綸言傳大筆，到日池塘春草綠，謝公應夢惠連來。
送秦煉師歸岑公山
作者：李群玉（唐）

紫泥飛詔下金鑾，列象分明世仰觀。北省諫書藏舊草，偏是此生棲息者，滿衣零淚一時幹。
潯陽觀水
作者：李群玉（唐）

朝宗漢水接陽臺，唅呀填坑吼作雷。莫見九江平穩去，直至滄溟涵貯盡，深沉不動浸昭回。
謫仙吟贈趙道士
作者：李群玉（唐）

汗漫東遊黃鶴雛，縉雲仙子住清都。三元麟鳳推高座，若為失意居蓬島，鼇足塵飛桑樹枯。
長沙陪裴大夫夜宴
作者：李群玉（唐）

東山夜宴酒成河，銀燭熒煌照綺羅。四面雨聲籠笑語，共向柏臺窺雅量，澄陂萬頃見天和。
寶劍
作者：李群玉（唐）

雷煥豐城掘劍池，年深事遠跡依稀。泥沙難掩沖天氣，自從星坼中臺後，化作雙龍去不歸。
人日梅花病中作
作者：李群玉（唐）

去年今日湘南寺，獨把寒梅愁斷腸。今年此日江邊宅，玉鱗寂寂飛斜月，素豔亭亭對夕陽。已被兒童苦攀折，
城南偶題
作者：章碣（唐）

誰家朱閣道邊開，竹拂欄幹滿壁苔。野水不知何處去，可惜登臨好光景，五門須聽鼓聲回。
贈邊將
作者：章碣（唐）

千千鐵騎擁塵紅，去去平吞萬裡空。宛轉龍蟠金劍雪，只有河源與遼海，如今全屬指麾中。
桃源
作者：章碣（唐）

絕壁相欹是洞門，昔人從此入仙源。數株花下逢珠翠，山前空有無情水，猶繞當時碧樹村。
曲江
作者：章碣（唐）

日照香塵逐馬蹄，風吹浪濺幾回堤。無窮羅綺填花徑，只緣頻燕蓬洲客，引得遊人去似迷。
送韋岫郎中典泗州
作者：章碣（唐）

玉皇恩詔別星班，去壓徐方分野間。有鳥盡巢垂汴柳，想憶朝天獨吟坐，旋飛新作過秦關。
贈婺州蘇員外
作者：章碣（唐）

帝念瓊枝欲並芳，星分婺女寄仙郎。鸞從闕下雖辭侶，即看龍虎西歸去，便佐羲軒活萬方。
寄友人
作者：章碣（唐）

謝家山水屬君家，曾共持鉤擲歲華。竹裡竹雞眠蘚石，昨日西風動歸思，滿船涼葉在天涯。
雨
作者：章碣（唐）

低著煙花漠漠輕，正堪吟坐掩柴扃。亂沾細網垂窮巷，霽來還有風流事，重染南山一遍青。
觀錫宴
作者：章碣（唐）

傾朝朱紫正駢闐，紅杏青莎映廣筵。不道樓臺無錦繡，日暮驊騮相擁去，幾人沉醉失金鞭。
城東即事
作者：章碣（唐）

閑尋香陌鳳城東，時暫開襟向遠風。玉笛一聲芳草外，回首漢宮煙靄裡，天河金閣未央宮。
夏日湖上即事寄晉陵蕭明府
作者：章碣（唐）

亭午羲和駐火輪，開門嘉樹庇湖濆。行來賓客奇茶味，陶家豈是無詩酒，公退堪驚日已曛。
對月
作者：章碣（唐）

殘霞卷盡出東溟，萬古難消一片冰。公子踏開香徑蘚，別有洞天三十六，水晶臺殿冷層層。
浙西送杜晦侍禦入關
作者：章碣（唐）

紫詔徵賢發帝聰，繡衣行處撲香風。鶚歸秦樹幽禽散，鞭鞘所拂三千里，多少諸侯合避驄。
寄江東道友
作者：章碣（唐）

野亭歌罷指西秦，避俗爭名興各新。碧帶黃麻呈縹緲，可惜人間好聲勢，片帆羸馬不相親。
下第有懷
作者：章碣（唐）

故鄉朝夕有人還，欲作家書下筆難。滅燭何曾妨夜坐，但使他年遇公道，月輪長在桂珊珊。
春日經湖上友人別業
作者：章碣（唐）

何處狂歌破積愁，攜觴共下木蘭舟。綠泉濺石銀屏濕，一年一電逡巡事，不合花前不醉遊。
長安春日
作者：章碣（唐）

春日皇家瑞景遲，東風無力雨微微。六宮羅綺同時泊，輸他得路蓬洲客，紅綠山頭爛醉歸。
陪浙西王侍郎夜宴
作者：章碣（唐）

深鎖雷門宴上才，旋看歌舞旋傳杯。黃金鸂鶒當筵睡，小儒末座頻傾耳，只怕城頭畫角催。
春別
作者：章碣（唐）

擲下離觴指亂山，趨程不待鳳笙殘。花邊馬嚼金銜去，殷勤莫厭貂裘重，恐犯三邊五月寒。
送謝進士還閩
作者：章碣（唐）

百越風煙接巨鼇，還鄉心壯不知勞。雷霆入地建溪險，名場聲利喧喧在，莫向林泉改鬢毛。
焚書坑
作者：章碣（唐）

竹帛煙銷帝業虛，關河空鎖祖龍居。坑灰未冷山東亂，劉項元來不讀書。
東都望幸
作者：章碣（唐）

懶修珠翠上高臺，眉月連娟恨不開。縱使東巡也無益，君王自領美人來。
旅舍早起
作者：章碣（唐）

跡暗心多感，神疲夢不遊。驚舟同厭夜，獨樹對悲秋。晚角和人戰，殘星入漢流。門前早行子，敲鐙唱離憂。
癸卯歲毗陵登高會中貽同志
作者：章碣（唐）

流落常嗟勝會稀，故人相遇菊花時。鳳笙龍笛數巡酒，長楊羽獵須留本，開濟重為闕下期。
上元夜建元寺觀燈呈智通上人
作者：章碣（唐）

建元看別上元燈，處處迴廊鬥火層。珠玉亂拋高殿佛，無限喧闐留不得，月華西下露華凝。
《變體詩
作者：章碣（唐）

東南路盡吳江畔，正是窮愁暮雨天。鷗鷺不嫌斜兩岸，今古若論英達算，鴟夷高興固無邊。
夢丹書
作者：李亨（唐）

厥不雲乎，惟其惟時。上天所保，福祿不虧。
夢黃衣童子歌
作者：李豫（唐）

中五之德方峨峨，胡胡呼呼何奈何。
夢揚州樂妓和詩
作者：劉禹錫（唐）

花作嬋娟玉作妝，風流爭似舊徐娘。夜深曲曲灣灣月，萬裡隨君一寸腸。
夢中美人歌
作者：邢鳳（唐）

長安少女踏春陽，何處春陽不斷腸。舞袖弓彎渾忘卻，羅衣空換九秋霜。
夢中詩
作者：石季武（唐）

聳轡排金闕，乘軒上漢槎。浮名何足戀，高舉入煙霞。
葬西施輓歌
作者：王炎（唐）

西望吳王國，雲書鳳字牌。連江起珠帳，擇地葬金釵。滿地紅心草，三層碧玉階。春風無處所，淒恨不勝懷。
秦夢詩三首：挽公主
作者：沈亞之（唐）

泣葬一枝紅，生同死不同。金鈿墜芳草，香繡滿春風。舊日聞簫處，高樓當月中。梨花寒食夜，深閉翠微宮。
秦夢詩三首：別穆公
作者：沈亞之（唐）

擊髆舞，恨滿煙光無處所。淚如雨，欲擬著辭不成語。金鳳銜紅舊繡衣，幾度宮中同看舞。人間春日正歡樂，
秦夢詩三首：題宮門
作者：沈亞之（唐）

君王多感放東歸，從此秦宮不復期。春景似傷秦喪主，落花如雨淚燕脂。
夢中詩
作者：盧獻卿（唐）

卜築郊原古，青山無四鄰。扶疏繞屋樹，寂寞獨歸人。
夢為吳泰伯作勝兒歌
作者：劉景複（唐）

繁弦已停雜吹歇，勝兒調弄邏娑撥。四弦攏撚三五聲，小弦切切怨颸颸，鬼哭神悲秋窸窣。倒腕斜挑掣流電，我聞天寶十年前，涼州未作西戎窟。麻衣右衽皆漢民，玄宗未到萬裡橋，東洛西京一時沒。漢土民皆沒為虜，國門之西八九鎮，高城深壘閉閑卒。河湟咫尺不能收，勝兒若向邊塞彈，徵人淚血應闌幹。
夢中辭
作者：郭仁表（唐）

飄風暴雨可思惟，鶴望巢門斂翅飛。吾道之宗正可依，
夢崔嘏妻詩
作者：國邵南（唐）

莫以真留妾，從他理管絃。容華難久駐，知得幾多年。
夢白衣婦人歌詞
作者：盧絳（唐）

玉京人去秋蕭索，畫簷鵲起梧桐落。欹枕悄無言，清風明月夜深時，箕帚盧郎恨已遲。他日孟家坡上約，再來相見是佳期。
夢舜撫琴歌
作者：張生（唐）

南風熏熏兮草芊芊，妙有之音兮歸清弦。蕩蕩之教兮由自然，熙熙之化兮吾道全，熏熏兮思何傳。
夢康仙示詩
作者：漳郡守（唐）

賣藥因循未得還，卻因耽酒到人間。有心只戀琵琶阪，無意更登山上山。
夢中歌
作者：白氏（唐）

今夕何夕，存耶沒耶？良人去兮天之涯，
夢中歌
作者：張生妻（唐）

歎衰草，絡緯聲切切。良人一去不復還，勸君酒，君莫辭。落花徒繞枝，流水無返期。莫恃少年時，少年能幾時。怨空閨，秋日亦難暮。夫婿斷音書，遙天雁空度。切切夕風急，露滋庭草濕。良人去不回，焉知掩閨泣。螢火穿白楊，悲風入荒草。疑是夢中游，愁迷故園道。花前始相見，花下又相送。何必言夢中，人生盡如夢。
夢王尚書口授吟
作者：張氏女（唐）

鬟梳鬧掃學宮妝，獨立閒庭納夜涼。手把玉簪敲砌竹，清歌一曲月如霜。
歌
作者：病狂人（唐）

踏陽春，人間三月雨和塵。陽春踏，秋風起，五靈華，曉玲瓏，天府由來汝府中。惆悵此情言不盡，
題禪窟蘭若
作者：陳季卿（唐）

霜鐘鳴時夕風急，亂鴉又望寒林集。此時輟棹悲且吟，獨向蓮華一峰立。
題潼關普通院門
作者：陳季卿（唐）

度關悲失志，萬緒亂心機。下阪馬無力，掃門塵滿衣。計謀多不就，心口自相違。已作羞歸計，還勝羞不歸。
江亭晚望題書齋
作者：陳季卿（唐）

立向江亭滿目愁，十年前事信悠悠。田園已逐浮雲散，不緣齒發未遲暮，吟對遠山堪白頭。
別妻
作者：陳季卿（唐）

月斜寒露白，此夕去留心。酒至添愁飲，詩成和淚吟。離歌淒鳳管，別鶴怨瑤琴。明夜相思處，秋風吹半衾。
別兄弟
作者：陳季卿（唐）

謀身非不早，其奈命來遲。舊友皆霄漢，此身猶路岐。北風微雪後，晚景有雲時。惆悵清江上，區區趁試期。
夢中句
作者：周延翰（唐）

紫髯之伴有丹砂。
夢中和句
作者：任玠（唐）

故國路遙歸去來，春風天遠望不盡。
夢中語
作者：杜牧（唐）

辭春不及秋，昆腳與皆頭。
夢中詩
作者：胥偃（唐）

昔作樹頭花，今為塚中骨。
夢中語
作者：曾崇範妻（唐）

田頭有鹿跡，由尾著日炙。
紀夢句
作者：張孜（唐）

上天知我憶其人，使向人間夢中見。
竹窗聞風寄苗發司空曙
作者：李益（唐）

微風驚暮坐，臨牖思悠哉。開門複動竹，疑是故人來。時滴枝上露，稍沾階下苔。何當一入幌，為拂綠琴埃。
賦得垣衣
作者：李益（唐）

漠漠複霏霏，為君垣上衣。昭陽輦下草，應笑此生非。掩藹青春去，蒼茫白露稀。猶勝萍逐水，流浪不相依。
送人流貶
作者：李益（唐）

漢章雖約法，秦律已除名。謗遠人多惑，官微不自明。霜風先獨樹，瘴雨失荒城。疇昔長沙事，三年召賈生。
送人南歸
作者：李益（唐）

人言下江疾，君道下江遲。五月江路惡，南風驚浪時。應知近家喜，還有異鄉悲。無奈孤舟夕，山歌聞竹枝。
水亭夜坐賦得曉霧
作者：李益（唐）

月落寒霧起，沈思浩通川。宿禽囀木散，山澤一蒼然。漠漠沙上路，澐澐洲外田。猶當依遠樹，斷續欲窮天。
送常曾侍禦使西蕃寄題西川
作者：李益（唐）

涼王宮殿盡，蕪沒隴雲西。今日聞君使，雄心逐鼓鼙。行當收漢壘，直可取蒲泥。舊國無由到，煩君下馬題。
入南山至全師蘭若
作者：李益（唐）

木隕水歸壑，寂然無念心。南行有真子，被褐息山陰。石路瑤草散，松門寒景深。吾師亦何愛，自起定中吟。
送韓將軍還邊
作者：李益（唐）

白馬羽林兒，揚鞭薄暮時。獨將輕騎出，暗與伏兵期。雨雪移軍遠，旌旗上壟遲。聖心戎寄重，未許讓恩私。
晚春臥病喜振上人見訪
作者：李益（唐）

臥床如舊日，窺戶易傷春。靈壽扶衰力，芭蕉對病身。道心空寂寞，時物自芳新。旦夕誰相訪，唯當攝上人。
春行
作者：李益（唐）

侍臣朝謁罷，戚裡自相過。落日青絲騎，春風白紵歌。恩承三殿近，獵向五陵多。歸路南橋望，垂楊拂細波。
洛陽河亭奉酬留守群公追送
作者：李益（唐）

離亭餞落暉，臘酒減春衣。歲晚煙霞重，川寒雲樹微。戎裝千里至，舊路十年歸。還似汀洲雁，相逢又背飛。
尋紀道士偶會諸叟
作者：李益（唐）

山陰尋道士，映竹羽衣新。侍坐雙童子，陪遊五老人。水花松下靜，壇草雪中春。見說桃源洞，如今猶避秦。
同蕭煉師宿太乙廟
作者：李益（唐）

微月空山曙，春祠謁少君。落花壇上拂，流水洞中聞。酒引芝童奠，香餘桂子焚。鶴飛將羽節，遙向赤城分。
送同落第者東歸
作者：李益（唐）

東門有行客，落日滿前山。聖代誰知者，滄洲今獨還。片雲歸海暮，流水背城閑。餘亦依嵩潁，松花深閉關。
送柳判官赴振武
作者：李益（唐）

邊庭漢儀重，旌甲似雲中。虜地山川壯，單於鼓角雄。關寒塞榆落，月白鬍天風。君逐嫖姚將，麒麟有戰功。
述懷寄衡州令狐相公
作者：李益（唐）

調元方翼聖，軒蓋忽言東。道以中樞密，心將外理同。白頭生遠浪，丹葉下高楓。江上蕭疏雨，何人對謝公。
喜入蘭陵望紫閣峰呈宣上人
作者：李益（唐）

薙草開三徑，巢林喜一枝。地寬留種竹，泉淺欲開池。紫閣當疏牖，青松入壞籬。從今安僻陋，蕭相是吾師。
喜見外弟又言別
作者：李益（唐）

十年離亂後，長大一相逢。問姓驚初見，稱名憶舊容。別來滄海事，語罷暮天鐘。明日巴陵道，秋山又幾重。
立春日寧州行營因賦朔風吹飛雪
作者：李益（唐）

邊聲日夜合，朔風驚複來。龍山不可望，千里一裴回。捐扇破誰執，素紈輕欲裁。非時妒桃李，自是舞陽臺。
獻劉濟
作者：李益（唐）

草綠古燕州，鶯聲引獨遊。雁歸天北畔，春盡海西頭。向日花偏落，馳年水自流。感恩知有地，不上望京樓。
哭柏巖禪師
作者：李益（唐）

遍與傍人別，臨終盡不愁。影堂誰為掃，坐塔自看修。白日鐘邊晚，青苔缽上秋。天涯禪弟子，空到柏巖遊。
赴邠甯留別
作者：李益（唐）

身承漢飛將，束發即言兵。俠少何相問，從來事不平。黃雲斷朔吹，白雪擁沙城。幸應邊書募，橫戈會取名。
紫騮馬
作者：李益（唐）

爭場看鬥雞，白鼻紫騮嘶。漳水春閨晚，叢臺日向低。歇鞍珠作汗，試劍玉如泥。為謝紅梁燕，年年妾獨棲。
夜上受降城聞笛
作者：李益（唐）

入夜思歸切，笛聲清更哀。愁人不願聽，自到枕前來。風起塞雲斷，夜深關月開。平明獨惆悵，落盡一庭梅。
同崔邠登鸛雀樓
作者：李益（唐）

鸛雀樓西百尺檣，汀洲雲樹共茫茫。漢家蕭鼓空流水，風煙並起思歸望，遠目非春亦自傷。
奉酬崔員外副使攜琴宿使院見示
作者：李益（唐）

忽聞此夜攜琴宿，遂歎常時塵吏喧。庭木已衰空月亮，誰問南飛長繞樹，官微同在謝公門。
送賈校書東歸寄振上人
作者：李益（唐）

北風吹雁數聲悲，況指前林是別時。秋草不堪頻送遠，為向東州故人道，江淹已擬惠休詩。
過馬嵬二首
作者：李益（唐）

路至牆垣問樵者，顧予雲是太真宮。太真血染馬蹄盡，世人莫重霓裳曲，曾致干戈是此中。金甲銀旌盡已回，蒼茫羅袖隔風埃。濃香猶自隨鸞輅，唯留坡畔彎環月，時送殘輝入夜臺。
鹽州過胡兒飲馬泉
作者：李益（唐）

綠楊著水草如煙，舊是胡兒飲馬泉。幾處吹笳明月夜，莫遣行人照容鬢，恐驚憔悴入新年。
宿馮翊夜雨贈主人
作者：李益（唐）

危心驚夜雨，起望漫悠悠。氣耿殘燈暗，聲繁高樹秋。涼軒辭夏扇，風幌攬輕裯。思緒蓬初斷，歸期燕暫留。關山藹已失，臉淚迸難收。賴君時一笑，方能解四愁。
送襄陽李尚書
作者：李益（唐）

天寒發梅柳，憶昔到襄州。樹暖然紅燭，江清展碧油。風煙臨峴首，雲水接昭丘。俗尚春秋學，詞稱文選樓。都門送旌節，符竹領諸侯。漢沔分戎寄，黎元減聖憂。時追山簡興，本自習家流。莫廢思康樂，詩情滿沃洲。
春日晉祠同聲會集得疏字韻
作者：李益（唐）

風壤瞻唐本，山祠閱晉餘。水亭開帟幕，巖榭引簪裾。地綠苔猶少，林黃柳尚疏。菱苕生皎鏡，金碧照澄虛。翰苑聲何舊，賓筵醉止初。中州有遼雁，好為系邊書。
再赴渭北使府留別
作者：李益（唐）

結髮逐鳴鼙，連兵追穀蠡。山川搜伏虜，鎧甲被重犀。故府旌旗在，新軍羽校齊。報恩身未死，識路馬還嘶。列嶂高烽舉，當營太白低。平戎七尺劍，封檢一丸泥。截海取蒲類，跑泉飲鸊鵜。漢庭中選重，更事五原西。
送歸中丞使新羅冊立弔祭
作者：李益（唐）

東望扶桑日，何年是到時。片帆通雨露，積水隔華夷。浩渺風來遠，虛明鳥去遲。長波靜雲月，孤島宿旌旗。別葉傳秋意，回潮動客思。滄溟無舊路，何處問前期。
賦得路傍一株柳送邢校書赴延州使府
作者：李益（唐）

路傍一株柳，此路向延州。延州在何處，此路起悠悠。
重贈邢校書
作者：李益（唐）

俱從四方事，共會九秋中。斷蓬與落葉，相值各因風。
照鏡
作者：李益（唐）

衰鬢朝臨鏡，將看卻自疑。慚君明似月，照我白如絲。
書院無曆日，以詩代書，問路侍禦六月大小
作者：李益（唐）

野性迷堯曆，松窗有道經。故人為柱史，為我數階蓂。
聞雞贈主人
作者：李益（唐）

膠膠司晨鳴，報爾東方旭。無事戀君軒，今君重鳧鵠。
登白樓見白鳥席上命鷓鴣辭
作者：李益（唐）

一鳥如霜雪，飛向白樓前。問君何以至，天子太平年。
石樓山見月
作者：李益（唐）

紫塞連年戍，黃砂磧路窮。故人今夜宿，見月石樓中。
惜春傷同幕故人孟郎中兼呈去年看花友
作者：李益（唐）

畏老身全老，逢春解惜春。今年看花伴，已少去年人。
嘉禾寺見亡友王七題壁
作者：李益（唐）

今日憶君處，憶君君豈知。空餘暗塵字，讀罷淚仍垂。
聽唱赤白桃李花
作者：李益（唐）

赤白桃李花，先皇在時曲。欲向西宮唱，西宮宮樹綠。
江南詞
作者：李益（唐）

嫁得瞿塘賈，朝朝誤妾期。早知潮有信，嫁與弄潮兒。
贈內兄盧綸
作者：李益（唐）

世故中年別，餘生此會同。卻將悲與病，來對朗陵翁。
答竇二曹長留酒還榼
作者：李益（唐）

榼小非由榼，星郎是酒星。解酲元有數，不用嚇劉伶。
答廣宣供奉問蘭陵居
作者：李益（唐）

居北有朝路，居南無住人。勞師問家第，山色是南鄰。
乞寬禪師癭山罍呈宣供奉
作者：李益（唐）

石色凝秋蘚，峰形若夏雲。誰留秦苑地，好贈杏溪君。
觀騎射
作者：李益（唐）

邊頭射鵰將，走馬出中軍。遠見平原上，翻身向暮雲。
幽州賦詩見意時佐劉幕
作者：李益（唐）

征戍在桑幹，年年薊水寒。殷勤驛西路，北去向長安。
軍次陽城烽舍北流泉
作者：李益（唐）

何地可潸然，陽城烽樹邊。今朝望鄉客，不飲北流泉。
金吾子
作者：李益（唐）

繡帳博山爐，銀鞍馮子都。黃昏莫攀折，驚起欲棲烏。
山鷓鴣詞
作者：李益（唐）

湘江斑竹枝，錦翅鷓鴣飛。處處湘雲合，郎從何處歸。
立秋前一日覽鏡
作者：李益（唐）

萬事銷身外，生涯在鏡中。唯將滿鬢雪，明日對秋風。
代人乞花
作者：李益（唐）

繡戶朝眠起，開簾滿地花。春風解人意，欲落妾西家。
上洛橋
作者：李益（唐）

金谷園中柳，春來似舞腰。何堪好風景，獨上洛陽橋。
揚州懷古
作者：李益（唐）

故國歌鐘地，長橋車馬塵。彭城閣邊柳，偏似不勝春。
水宿聞雁
作者：李益（唐）

早雁忽為雙，驚秋風水窗。夜長人自起，星月滿空江。
揚州早雁
作者：李益（唐）

江上三千雁，年年過故宮。可憐江上月，偏照斷根蓬。
下樓
作者：李益（唐）

話舊全應老，逢春喜又悲。看花行拭淚，倍覺下樓遲。
度破訥沙二首
作者：李益（唐）

眼見風來沙旋移，經年不省草生時。莫言塞北無春到，總有春來何處知。破訥沙頭雁正飛，鸊鵜泉上戰初歸。平明日出東南地，滿磧寒光生鐵衣。
拂雲堆
作者：李益（唐）

漢將新從虜地來，旌旗半上拂雲堆。單於每近沙場獵，南望陰山哭始回。
中橋北送穆質兄弟應制，戲贈蕭二策
作者：李益（唐）

洛水橋邊雁影疏，陸機兄弟駐行車。欲陳漢帝登封草，猶待蕭郎寄內書。
九月十日雨中過張伯佳期柳鎮未至以詩招之
作者：李益（唐）

柳吳興近無訊息，張長公貧苦寂寥。唯有角巾沾雨至，手持殘菊向西招。
汴河曲
作者：李益（唐）

汴水東流無限春，隋家宮闕已成塵。行人莫上長堤望，風起楊花愁殺人。
塞下曲
作者：李益（唐）

蕃州部落能結束，朝暮馳獵黃河曲。燕歌未斷塞鴻飛，牧馬群嘶邊草綠。秦築長城城已摧，漢武北上單於臺。古來徵戰虜不盡，今日還複天兵來。黃河東流流九折，沙場埋恨何時絕。蔡琰沒去造胡笳，蘇武歸來持漢節。為報如今都護雄，匈奴且莫下雲中。請書塞北陰山石，願比燕然車騎功。
夜上西城聽梁州曲二首
作者：李益（唐）

行人夜上西城宿，聽唱梁州雙管逐。此時秋月滿關山，何處關山無此曲。鴻雁新從北地來，聞聲一半卻飛回。金河戍客腸應斷，更在秋風百尺臺。
暖川
作者：李益（唐）

胡風凍合鸊鵜泉，牧馬千群逐暖川。塞外徵行無盡日，年年移帳雪中天。
過馬嵬
作者：李益（唐）

漢將如雲不直言，寇來翻罪綺羅恩。託君休洗蓮花血，留記千年妾淚痕。
答許五端公馬上口號
作者：李益（唐）

晚逐旌旗俱白首，少遊京洛共緇塵。不堪身外悲前事，強向杯中覓舊春。
牡丹
作者：李益（唐）

紫蕊叢開未到家，卻教遊客賞繁華。始知年少求名處，滿眼空中別有花。
邊思
作者：李益（唐）

腰懸錦帶佩吳鉤，走馬曾防玉塞秋。莫笑關西將家子，只將詩思入涼州。
奉和武相公春曉聞鶯
作者：李益（唐）

蜀道山川心易驚，綠窗殘夢曉聞鶯。分明似寫文君恨，萬怨千愁弦上聲。
送客還幽州
作者：李益（唐）

惆悵秦城送獨歸，薊門雲樹遠依依。秋來莫射南飛雁，從遣乘春更北飛。
柳楊送客
作者：李益（唐）

青楓江畔白蘋洲，楚客傷離不待秋。君見隋朝更何事，柳楊南渡水悠悠。
從軍北征
作者：李益（唐）

天山雪後海風寒，橫笛偏吹行路難。磧裡徵人三十萬，一時迴向月明看。
聽曉角
作者：李益（唐）

邊霜昨夜墮關榆，吹角當城漢月孤。無限塞鴻飛不度，秋風捲入小單於。
宮怨
作者：李益（唐）

露濕晴花春殿香，月明歌吹在昭陽。似將海水添宮漏，共滴長門一夜長。
暮過回樂烽
作者：李益（唐）

烽火高飛百尺臺，黃昏遙自磧西來。昔時徵戰回應樂，今日從軍樂未回。
奉和武相公郊居寓目
作者：李益（唐）

黃扉晚下禁垣鐘，歸坐南闈山萬重。獨有月中高興盡，雪峰明處見寒松。
詣紅樓院尋廣宣不遇留題
作者：李益（唐）

柿葉翻紅霜景秋，碧天如水倚紅樓。隔窗愛竹有人問，遣向鄰房覓戶鉤。
回軍行
作者：李益（唐）

關城榆葉早疏黃，日暮沙雲古戰場。表請回軍掩塵骨，莫教士卒哭龍荒。
邠寧春日
作者：李益（唐）

桃李年年上國新，風沙日日塞垣人。傷心更見庭前柳，忽有千條欲佔春。
古瑟怨
作者：李益（唐）

破瑟悲秋已減弦，湘靈沈怨不知年。感君拂拭遺音在，更奏新宣告月天。
夜宴觀石將軍舞
作者：李益（唐）

微月東南上戍樓，琵琶起舞錦纏頭。更聞橫笛關山遠，白草胡沙西塞秋。
春夜聞笛
作者：李益（唐）

寒山吹笛喚春歸，遷客相看淚滿衣。洞庭一夜無窮雁，不待天明盡北飛。
揚州送客
作者：李益（唐）

南行直入鷓鴣群，萬歲橋邊一送君。聞道望鄉聞不得，梅花暗落嶺頭雲。
統漢峰下
作者：李益（唐）

統漢峰西降戶營，黃河戰骨擁長城。只今已勒燕然石，北地無人空月明。
避暑女冠
作者：李益（唐）

霧袖煙裾雲母冠，碧琉璃簟井冰寒。焚香欲使三清鳥，靜拂桐陰上玉壇。
行舟
作者：李益（唐）

柳花飛入正行舟，臥引菱花信碧流。聞道風光滿揚子，天晴共上望鄉樓。
隋宮燕
作者：李益（唐）

燕語如傷舊國春，宮花一落已成塵。自從一閉風光後，幾度飛來不見人。
送人歸嶽陽
作者：李益（唐）

煙草連天楓樹齊，嶽陽歸路子規啼。春江萬裡巴陵戍，落日看沈碧水西。
上汝州郡樓
作者：李益（唐）

黃昏鼓角似邊州，三十年前上此樓。今日山城對垂淚，傷心不獨為悲秋。
臨滹沱見蕃使列名
作者：李益（唐）

漠南春色到滹沱，碧柳青青塞馬多。萬裡關山今不閉，漢家頻許郅支和。
寫情
作者：李益（唐）

水紋珍簟思悠悠，千里佳期一夕休。從此無心愛良夜，任他明月下西樓。
夜上受降城聞笛
作者：李益（唐）

回樂峰前沙似雪，受降城下月如霜。不知何處吹蘆管，一夜徵人盡望鄉。
赴渭北宿石泉驛南望黃堆烽
作者：李益（唐）

邊城已在虜城中，烽火南飛入漢宮。漢庭議事先黃老，麟閣何人定戰功。
逢歸信偶寄
作者：李益（唐）

無事將心寄柳條，等閒書字滿芭蕉。鄉關若有東流信，遣送揚州近驛橋。
贈毛仙翁
作者：李益（唐）

玉樹溶溶仙氣深，含光混俗似無心。長愁忽作鶴飛去，一片孤雲何處尋。
長幹行
作者：李益（唐）

憶妾深閨裡，煙塵不曾識。嫁與長幹人，沙頭候風色。五月南風興，思君下巴陵。八月西風起，想君發揚子。去來悲如何，見少離別多。湘潭幾日到，妾夢越風波。昨夜狂風度，吹折江頭樹。渺渺暗無邊，行人在何處。好乘浮雲驄，佳期蘭渚東。鴛鴦綠浦上，翡翠錦屏中。自憐十五餘，顏色桃花紅。那作商人婦，愁水複愁風。
和丘員外題湛長史舊居
作者：李益（唐）

昔降英王顧，屏身幽巖曲。靈波結繁笳，爽籟赴鳴玉。運轉春華至，歲來山草綠。青松掩落暉，白雲竟空穀。伊人撫遺歎，惻惻芳又縟。雲誰斅美香，分毫寄明牧。
送客歸振武
作者：李益（唐）

駿馬事輕車，軍行萬裡沙。胡山通嗢落，漢節繞渾邪。桂滿天西月，蘆吹塞北笳。別離俱報主，路極不為賒。
府試古鏡
作者：李益（唐）

舊是秦時鏡，今藏古匣中。龍盤初掛月，鳳舞欲生風。石黛曾留殿，朱光適在宮。應祥知道泰，鑒物覺神通。肝膽誠難隱，妍媸信易窮。幸居君子室，長願免塵蒙。
贈宣大師
作者：李益（唐）

一國沙彌獨解詩，人人道勝惠林師。先皇詔下徵還日，因論佛地求心地，只說常吟是住持。
漢宮詞
作者：李益（唐）

漢室長陵小市東，珠簾繡戶對春風。君王昨日移仙仗，玉輦將迎入漢中。
江南曲
作者：李益（唐）

長樂花枝雨點銷，江城日暮好相邀。春樓不閉葳蕤鎖，綠水回連宛轉橋。
宿石邑山中
作者：李益（唐）

浮雲不共此山齊，山靄蒼蒼望轉迷。曉月暫飛高樹裡，秋河隔在數峰西。
寄贈衡州楊使君
作者：李益（唐）

湘竹斑斑湘水春，衡陽太守虎符新。朝來笑向歸鴻道，早晚南飛見主人。
途中寄李二
作者：李益（唐）

楊柳含煙灞岸春，年年攀折為行人。好風若借低枝便，莫遣青絲掃路塵。
寄許煉師
作者：李益（唐）

掃石焚香禮碧空，露華偏濕蕊珠宮。如何說得天壇上，萬裡無雲月在中。
失題
作者：李益（唐）

世故相逢各未閑，百年多在別離間。昨夜秋風今夜雨，不知何處入空山。
塞下曲
作者：李益（唐）

伏波惟願裹屍還，定遠何須生入關。莫遣只輪歸海窟，仍留一箭射天山。
上黃堆烽
作者：李益（唐）

心期紫閣山中月，身過黃堆烽上雲。年發已從書劍老，戎衣更逐霍將軍。
句
作者：李益（唐）

閒庭草色能留馬，當路楊花不避人。
北禪院避暑聯句
作者：皮日休（唐）

歊蒸何處避，來入戴顒宅。逍遙脫單絞，放曠拋輕策。——皮日休爬搔林下風，偃仰澗中石。——皮日休殘蟬煙外響，野鶴沙中跡。到此失煩襟，蕭然揖禪伯。——陸龜蒙藤懸疊霜蛻，桂倚支雲錫。——陸龜蒙清陰豎毛髮，爽氣舒筋脈。逐幽隨竹書，選勝鋪苮席。——皮日休魚跳上紫芡，蝶化緣青壁。——皮日休心是玉蓮徒，耳為金磬敵。吾宗昔高尚，志在羲皇易。——陸龜蒙豈獨斷韋編，幾將刓鐵擿。——陸龜蒙天書既屢降，野抱難自適。一入承明廬，盱衡論今昔。——皮日休流光不容寸，斯道甘枉尺。——皮日休既起謝儒玄，亦翻商羽翼。封章帷幄遍，夢寐江湖白。——陸龜蒙擺落函谷塵，高欹華陽幘。——陸龜蒙詔去雲無信，歸來鶴相識。半病奪牛公，全慵捕魚客。——皮日休少微光一點，落此芒磔索。——皮日休釋子問池塘，門人廢幽賾。堪悲東序寶，忽變西方籍。——陸龜蒙不見步兵詩，空懷康樂屐。——陸龜蒙高名不可效，勝境徒堪惜。墨沼轉疏蕪，玄齋逾闃寂。——皮日休遲遲不可去，涼颸滿杉柏。——皮日休日下洲島清，煙生苾芻碧。俱懷出塵想，共有吟詩癖。——陸龜蒙終與淨名遊，還來雪山覓。——陸龜蒙